Angelo d’Arrigo

Angelo d'Arrigo (* 3. apríl 1961, Paríž, Francúzsko – † 26. marec 2006, Comiso, Taliansko) bol taliansky znalec vtákov, pilot rogala a padákového klzáku (padáku). Preslávil sa najmä famóznymi projektami pri ktorých doprevádzal kŕdle vtákov so svojím ultraľahkým lietadlom, prekonal Himaláje s rogalom, preletel Andy s kondormi veľkými, a spolu so sokolom sťahovavým preletel Saharu a Stredozemné more.

Životopis 
Angelo d'Arrigo bol synom francúzskej matky a talianskeho otca. Keď vo veku 6 rokov pozoroval rogalo bolo mu jasné, že musí ovládnuť umenie letu. Absolvoval športové štúdium na „Université du Sport de Paris“. Neskôr pracoval v sicílskej Catánii ako učiteľ lyžovania, horský vodca a učiteľ lietania na rogale a na padákovom klzáku. S rogalom vyletel vyššie, ďalej a dlhšie ako ktorýkoľvek človek predtým. Stal sa dvojnásobným majstrom sveta v extrémnom lietaní a bol víťazom mnohých leteckých súťaží.

»Metamorfóza« 
Po náraze na vedenie vysokého napätia (20 000 V) si následkom tvrdého pristátia zlomil stavec chrbtice. 6 mesiacov bol od pása dolu ochrnutý a nevedel, či niekedy v budúcnosti bude chodiť. Táto nehoda zmenila jeho postoj k lietaniu. Po rehabilitácii sa pokúšal napodobniť čo najvernejšie let vtákov. To znamenalo šikovné, inštinktívne a maximálne využitie termiky a vzdušných prúdov, bez technickej pomoci. Tento nový začiatok od roku 2000 nazval Metamorfóza, premena človeka na vtáčieho človeka. D'Arrigo odpozoroval od vtákov, ako vycítia vzdušné prúdy. K nacvičeniu tohto inštinktívneho chovania využil extrémne veterné pomery nad Etnou. V roku 2001 sa mu podaril spolu so sokolom sťahovavým menom Nike fantastický prelet cez Saharu a Stredozemné more až na Sicíliu.

D'Arrigo zmenil aj svoj životný cieľ, svoje letecké umenie venoval zväčša k zachovaniu vtáčích druhov zapísaných na červenom zozname ohrozených druhov. V lete roku 2003 letel so svojim ultraľahkým lietadlom pred kŕdľom divých husí (lat. Gruidae) z polárneho kruhu na Kaspické more, týmto chcel tomuto ohrozenému druhu sťahovavých vtákov ukázať novú cestu. Aby si ich pripútal k sebe (správanie podmieneného inštinktu), natiahol si vtáčiu masku cez rameno.

Jeho ďalšou ambíciou bolo postavenie lietajúceho modelu, ktorý koncipoval Leonardo da Vinci v roku 1510. V spolupráci s architektmi a mnohými inžiniermi použili na výstavbu modelu hliníkové rúrky pre kostru a tkaninu z umelých vlákien na plachtovie. Test v aerodynamickom tuneli potvrdil schopnosť modelu lietať. 

S dvoma nepálskymi stepnými orlami Chumi a Gaijy zo ZOO z Londýna a Moskvy trénoval dva roky na Etne, aby sa pripravil na prelet cez Himaláje. Extrémny chlad až do -50 °C, nedostatok kyslíka, vzostupné vetry na Mount Evereste a Jetstream, vzdušný prúd skoro vo výške  s rýchlosťou až do /h, zvládol D'Arrigo v roku 2004 vďaka precíznej, minútovej príprave. Stal sa tak prvým, a zatiaľ jediným človekom, ktorý preletel Mount Everest na rogale.

Spolu s dvoma kondormi veľkými preletel začiatkom roka 2006 vo výške  Aconcaguu a vulkán Tupungato v Andách a dosiahol tak výškový rekord s rogalom. Pre tento projekt si nechal na seba privyknúť dve kondorie mláďatá od ich vyliahnutia, a strávil s nimi prvé dva mesiace vo dne a v noci. Tak dlho trvá privyknutie (správanie podmieneného inštinktu) kondorov. Po prelete pustil oba vtáky do voľnej prírody, pretože tieto sú rovnako ohrozené vyhynutím.

Pád 
Angelo d'Arrigo zomrel 26. marca 2006 o 11:30 pri leteckej prehliadke v talianskom meste Comiso na Sicílii na odstavenej vojenskej základni. Spolu s bývalým pilotom F-104 talianskych vzdušných síl a demopilotom firmy Sky Arrow (Triest), generálom Guiliom De Marchisom sa zrútili v dvojmiestnom ultraľahkom lietadle typu Sky Arrow 650TNT z výšky  do olivového hája. Obaja piloti, ktorí patrili k najskúsenejším pilotom ľahkých lietadiel zomreli na mieste. Štátny zástupca mesta Ragusa nariadil k zisteniu príčin havárie vyšetrovanie. D'Arrigo zanechal manželku a dve deti.

Letecké projekty 
 2001: Following the Hawks: so sokolom sťahovavým zo Sahary do severnej Európy
 2002: Sibírska Migrácia: z polárneho kruhu na Kaspické more s kŕdľom sibírskych divých husí  
 2004: Cez Everest: na púti nepálskych stepných orlov cez Mount Everest
 2005: El vuelo del Condor: po stopách Kondora cez Andy
 2007 plánoval prelet cez Antarktídu a cez  vysoký Mount Wilson

Pozri aj 
 Jacques Perrin, ktorý v svojom dokumentárnom filme „Nomádi povetria“ (2001) pozoroval tri roky rôzne druhy divých vtákov
 (Fly Away Home), film točený v Kanade v rokoch 1995/96 o migrácii kanadských husí s pomocou ultraľahkého lietadla.

Iné projekty

Literatúra 
 Angelo d'Arrigo: Das Geheimnis der Adler. Wie ich lernte, die Lüfte zu beherrschen. München: Malik 2005, 368 S., 60 Farbfotos ISBN 3-89029-296-8 (nemecky)
 John Daniszewski: „Hang Glider to Pilot Cranes“ , Reflections Monthly Magazine, Vol. 25, 25. December 2002 (o projekte s divými husami)

Externé odkazy 
 Oficiálna stránka  
 „Flight of the Eagles - Angelo's story“ , 6. Januar 2006 – s videom a galériou obrázkov (táto webstránka obdržala v r. 2004 cenu "Best of ExplorersWeb Award") 
„'Human Condor' killed in crash“ , Agenzia Nazionale Stampa Associata, 27. Marec 2006
 obrázky Angela D'Arrigo s kondorom

Talianski letci
Talianski športovci
Ornitológovia
Osobnosti z Paríža
Obete leteckých katastrof